La ĉaso (2012)

La ĉaso () estas dana filmo de 2012 ĉefrola Mads Mikkelsen. La filmo temas pri viro kies vivo estas detruita post kiam li estas maljuste suspektita je seksmisuzo de infanoj. La filmo estis granda sukceso, kaj gajnis al Mikkelsen la titolon de plej bona aktoro ĉe la Festivalo de Cannes. La filmo ankaŭ estis nomumita por la Ora Globo de la plej bona internacia filmo fremdlingva kaj la Akademia premio por la plej bona fremdlingva filmo.

 Intriga resumo 

Lucas, estas divorcita viro kiu vivas en malgranda kaj forte socie ligita urbeto de ĉasistoj en Danio. Li laboras kiel instruisto en loka infanĝardeno, kaj estas tre populara ĉe la infanoj. Li komencas rekonstrui sian vivon, konvinkas sian dekaĝulan filon Marcus translokiĝi kune kun li, kaj evoluigas romantikan rilaton kun sia kolegino ĉe la laboro. Tamen, tre imagiva knabino nomita Clara asertas ke Lucas sekse atakis ŝin. La vivo de Lucas tuj estas detruita. Li estas maldungita de lia laboro, lia partnero rompas la rilatojn kun li, kaj lia filo estas fremdigita de li. Li estis prenita en prizorgon fare de la polico, sed baldaŭ estis liberigita pro manko de indiko. Malgraŭ tio, li iĝas forpelito en la malgranda ĉasista komunumo kiu estas lia tuta mondo.

 Eksteraj ligiloj 





 The Hunt ĉe Metacritic 
 The Hunt ĉe la dana filma datumbazo

Kategorio:Filmoj pri pedofilio
Kategorio:Danaj filmoj
Kategorio:Filmoj aperintaj en 2012
Kategorio:Ĉasado